钦定古今图书集成/明伦汇编/闺媛典/第079卷 > 贾用售妻甯氏
## 钦定古今图书集成/明伦汇编/闺媛典/第079卷 > 贾用售妻甯氏

按《上蔡县志》：甯氏，诸生贾用售妻。崇祯壬午冬，同群
妇遇贼，贼逼去执炊，群妇皆随，而氏独不从，曰：“我读
书人妻，岂肯与狗贼做饭。”踞地不起。贼以刀加其颈，
恐之，群妇劝从，氏曰：“杀便杀，不从也。”骂不绝声。贼曰：
“我驰驱数年，不曾见此等恶妇，我素不轻杀人，此妇
不得不杀。”遂杀之。